Diari Oficial de la Generalitat Valenciana


Sumari del DOGV 5235, del 06-04-2006 (2006/3575)

RESOLUCIÓ de 20 de març de 2006, de la Direcció General d'Ensenyament, per la qual s'adscriuen, a efectes d'escolarització de l'alumnat, centres d'Educació Infantil a centres concertats d'Educació Primària.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5235

Data del DOGV
:   06-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3575


Data del document
:   20-03-2006

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * centre d'ensenyament
    * escola infantil
    * ensenyament primari

RESOLUCIÓ de 20 de març de 2006, de la Direcció General d'Ensenyament, per la qual s'adscriuen, a efectes d'escolarització de l'alumnat, centres d'Educació Infantil a centres concertats d'Educació Primària. [2006/X3575]  
El Decret 27/1998, de 10 de març, del Govern Valencià, pel qual es regula l'admissió de l'alumnat en els centres docents no universitaris de la Comunitat Valenciana sostinguts amb fons públics, modificat pel Decret 87/2001, de 24 d'abril, determina en l'article 10 que la Conselleria de Cultura, Educació i Esport a instància dels titulars, podrà adscriure centres concertats o subvencionats a altres centres concertats, a efectes de l'escolarització del seu alumnat, previ estudi de les necessitats d'escolarització i d'acord amb la planificació efectuada.  
Per al curs 2006/2007 s'han presentat, per part dels titulars dels centres concertats i subvencionats, noves sol·licituds d'adscripció. Per tot això és necessari resoldre els nous casos que es presenten, a efectes d'adscripció, per al curs 2006/2007.  
Analitzades les propostes elevades per la Direcció Territorial de Cultura, Educació i Esport de València, acompanyades dels informes de la Inspecció d'Educació, en estos dos casos favorables a l'adscripció sol·licitada, i en virtut del que disposa l'apartat tercer i la disposició final primera de l'Orde de 3 d'abril de 1998 de la Conselleria de Cultura, Educació i Ciència per la qual es regula el procediment d'admissió d'alumnes, resolc:  
Adscriure, als efectes d'escolarització de l'alumnat, els centres finançats amb fons públics d'Educació Infantil de 2n Cicle als centres concertats relacionats en l'Annex I.  
DISPOSICIÓ ADDICIONAL  
La present resolució s'inscriurà en el Registre de Centres Docents de la Comunitat Valenciana.  
DISPOSICIÓ FINAL  
Esta resolució entrarà en vigor l'endemà de la publicació en el Diari Oficial de la Generalitat Valenciana, si bé els seus efectes s'entendran a partir del curs 2006/2007.  
Contra esta resolució, que no esgota la via administrativa, podrà interposar-se recurs d'alçada davant del conseller de Cultura Educació i Esport, en el termini d'un mes a comptar des de l'endemà al de la seua publicació, d'acord amb l'article 114 de la Llei de Règim Jurídic de les administracions Públiques i del Procediment Administratiu Comú.  
Tot això sense perjuí que puga exercir-se qualsevol altre recurs que s'estime oportú.  
València 20 de març de 2006.. El director general d'Ensenyament: Josep Vicent Felip i Monlleó.